El Castell d'Alaquàs acollirà l'homenatge a l'exministre Ernest Lluch amb motiu del tercer aniversari de la seua mort
13/11/2003 10:56:00

# El Castell d'Alaquàs acollirà l'homenatge a l'exministre Ernest Lluch amb motiu del tercer aniversari de la seua mort

*   13/11/2003 10:56:00
*   [Imprimir](#)
*   Compartir
*    https://www.alaquas.org/documento.asp?id\_do=8901

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8901%2F0&title=Ajuntament%20d%27Alaqu%C3%A0s.%20Premsa.El%20Castell%20d%27Alaqu%C3%A0s%20acollir%C3%A0%20l%27homenatge%20a%20l%27exministre%20Ernest%20Lluch%20amb%20motiu%20del%20tercer%20aniversari%20de%20la%20seua%20mort)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8901/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8901/8901_Form_4.jpg)](https://www.alaquas.org/ficheros/documentos/2003/2/8901/8901_Form_10.jpg "<a href='https://www.alaquas.org/ficheros/documentos/2003/2/8901/8901_Form_10.jpg' target=_blank><i class='fa fa-external-link' aria-hidden='true'></i>.El Castell d'Alaquàs acollirà l'homenatge a l'exministre Ernest Lluch amb motiu del tercer aniversari de la seua mort</a>")

L'acte d'homenatge es celebrarà el divendres 21 de novembre i ha estat organtizat per l'Ajuntament d'Alaquàs, la Fundació Ernest Lluch i la Fundació Societat i Progrés

El proper divendres 21 de novembre a les 19:30 hores tindrà lloc al Castell d'Alaquàs l'acte d'homenatge a Ernest Lluch, exministre i membre del grup "Els deu d'Alaquàs". Aquest acte es celebra amb motiu del tercer aniversari del seu assassinat a mans de la banda terrorista ETA i té com a objectiu mantenir viva la memòria, el pensament i l'obra d'aquesta personalitat destacada en la democràcia espanyola.

L'acte ha estat organitzat per l'Ajuntament d'Alaquàs, la Fundació Ernest Lluch i la Fundació Societat i Progrés. En aquest homenatge intervindran l'Alcalde d'Alaquàs, Jorge Alarte; el vicepresident de la Fundació Ernest Lluch, Lluís Maria de Puig, i el president de la Fundació Societat i Progrés, Joan Ignasi Pla. A continuació hi haurà un concert a càrrec del grup Kamer Quartet.

Ernest Lluch va nàixer el 21 de gener de 1937 a la població barcelonina de Vilassar de Mar i el 21 de novembre de 2000 va ser assassinat a Barcelona per la banda terrorista ETA. Ernest Lluch va ser un dels membres del grup conegut com "Els deu d'Alaquàs", nou homes i una dona que van ser detinguts per la policia el 24 de juny del 1975 a la Casa d'Exercicis Espirituals de la Puríssima d'Alaquàs per defensar la democràcia, la llibertat i l'autonomia valenciana. Aquest grup, format per diferents representants de forces polítiques i socials, es reunia periòdicament en aquesta època per tractar de constituir el Consell Democràtic del País Valencià. La seua detenció va quedar com una referència en la recuperació de les llibertats dels valencinas. A l'agost del mateix any, es va constituir finalment el Consell Democràtic del País Valencià.

Lluch va destacar al llarg de la seua vida pel seu compromís en la defensa de les llibertats i va suposar una persona clau en la transició a la democràcia. Des de ben jove es va sumar a l'oposició democràtica contra el franquisme esdevenint el representant democràtic dels alumnes de la Facultat d'Econòmiques de la Universitat de Barcelona. El seu compromís democràtic va fer que durant la dictadura fóra detingut en diverses ocasions per participar en moviments socials i polítics contra el règim.

L'any 1970 es va traslladar al barri de Russafa de València on va continuar el seu activisme com a vicedegà de la Facultat d'Econòmiques. Més tard va fundar el Partit Socialista del País Valencià i l'any 1977 va tornar a Catalunya en ser elegit diputat per Girona amb la coalició "Socialistes de Catalunya". El 1980 es va convertir en el portaveu d'aquest partit en el Congrés dels Diputats i l'any 1982 va ser elegit Ministre de Sanitat i Consum. Durant els anys en què va ser Ministre, Lluch va destacar per realitzar la universalització de la Seguretat Social i per crear el departament dels drets del consumidor per primera vegada a Espanya.

Cap als anys 1986 va deixar la política professional i va concentrar la seua activitat principal a la universitat, la docència i la investigació. En aquest any va guanyar la càtedra de Doctrines econòmiques de la Universitat de Barcelona i entre 1989 i 1995 va ser rector de la Universitat Menéndez y Pelayo. Ernest Lluch va destacar també com a escriptor, col·laborador periodístic i comentarista polític i investigador. De la seua bibliografia destaca l'obra La Via Valenciana i els dos volums d'Estructura econòmica del País Valencià, a través dels quals va demostrar el seu coneixement profund del nacionalisme català. Més tard, es va interessar per Euskadi. Va estudiar a fons el problema basc, la seua identitat i la seua cultura, tot i defenent la pau i el diàleg.